A NETFLIX SAJÁT GYÁRTÁSÚ SOROZATA
AZ AKCIÓSZTÁR
EZ AZ ÉN BOLDOG ÓRÁM
CSAK TE IRÁNYÍTOD A SORSOD
RENDŐRSÉGI ÜGYIRAT
Daniel.
Már tíz perce bámulod azt az aktát.
Mintha egy pocsék természetfilmet néznél.
Az olvasás mellett most már beszélni sem tudsz?
Elérted a végső állapotodat?
Ezzel most mit kezdjek, Lucifer?
Hogy reagáljak?
Nem értem.
Tudom, hogy te vagy az ördög.
Vicces, agyafúrt sértésekkel jössz, én válaszolok,
ebből sértéspárbaj lesz,
és még csak kedd van.
De most minden megváltozott.
Ne légy nevetséges, Daniel, semmi sem változott.
Még mindig ugyanaz a bájos, közkedvelt férfi vagyok.
Ahogy te is mihaszna, megtűrt alak maradtál.
Már nem ugyanaz a hatása.
Mintha Dzsingisz kán vagy Darth Vader ugratna.
Nem vagyok gonosz, Daniel.
Nos, ha így állsz hozzá.
Tőlem ne kérj szívességet!
Ne félj, nem fogok.
Gyökér nyomozó jókedvében van ma.
Adj neki egy kis időt!
Emlékszel, én hogy reagáltam?
Egy hónapra Európába menekültél.
Talán Danre is ráférne egy kirándulás. Ismerek valakit olyan országban,
ahol amerikai turistákra vadásznak?
Nézd, sajnálom, hogy fáj, hogy nem idegesítheted Dant.
Miért fájna?
Mert ez a fura kis játékotok jelzi, hogy barátok vagytok.
De már nem vesz részt benne.
Légy vele türelmes!
Felőlem Gyökér nyomozó annyi időt kap, amennyit csak akar.
Kérlek, mondd, hogy van ügyünk,
egy megoldandó rejtély, egy megbüntetendő tettes!
Itt van, ni. Be kell hozni valakit, de már elfogták. Várjuk a kiadatását.
Egy Los X-es bandatag, a határtól délre.
Kiadatás? Elkapjuk a gyilkosokat, nem taxizzuk őket.
Lucifer,
megtesszük,
ha nincs elég ember.
Tudom, ez kulimunka, de…
Azt mondod, kulimunka?
Jól van.
„Jól van”?
Ez minden?
Trixie ma Chloénál van, és jól esne egy autózás.
Közben jókat lehet gondolkodni.
Hé, Dan!
Láttad az intézkedő tiszt nevét a másik oldalon?
Luis Navarro.
Remélem, emlékszel arra, amikor legutóbb együtt dolgoztatok.
Emlékszem.
Nincs miért aggódnod.
Igen, barátok voltunk, de tudom, miféle zsaru.
Olyan, aki szereti a kiskapukat,
aki közel van ahhoz, hogy maga is bűnöző legyen.
Olyan, amilyen már nagyon rég nem voltam.
Sajnálom, tudom. Nem vagyok az anyád, és már…
a feleséged sem, de a barátod vagyok.
Tudom, sok mindenen átestél,
de arra van a legkevésbé szükséged, hogy Luis hatása alá kerülj.
Tudom, hogy csak vigyázni akarsz rám, és köszönöm, de megleszek.
Ura vagyok a helyzetnek.
Esküszöm.
Mi az ördög?
VaDanber!
Szevasz!
Hogy vagy, öreg?
Még mindig szőkéket döngetsz Los Angelesben?
Luis, mit keresünk egy bárban?
Egy fogoly kiadatására jöttem.
Hermano, a spanyolod ugyanolyan rozsdás, mint a kocsid odakint.
Tovább kéne maradnod.
Elmerülni a spanyol világban.
Beszélek a főnökömmel.
Figyelj, miért nem a rendőrségen találkozunk?
Bakker. Nem kaptad meg az üzenetet?
Milyen üzenetet?
Bocs, haver!
Elbaltázták a papírmunkát.
Csak holnap reggel adják ki a foglyot.
Viccelsz? Nagy utat tettem meg.
Tudom, de mindenről gondoskodtam.
Béreltek neked szobát pár utcányira innen.
Jó, de csak egy éjszakára. Vissza kell mennem.
Hé, compadre!
- Most dumálunk egy jót. - Igen.
Meg akartam mutatni ezt a helyet. Részben az enyém.
- Szép. - Igyunk egyet a régi szép időkre!
Nem is tudom. Későre jár,
és ha holnap korán vezetnem kell, inkább nem.
Daniel.
Megértelek, oké?
Talán nem voltak olyan szépek azok a régi idők.
Felelőtlenek voltunk.
Tudom, megváltoztál.
És az az igazság, hogy csodállak ezért.
Én is megváltozom,
és tanácsot akartam kérni valakitől, aki már végigcsinálta.
Ez minden.
Egy ital.
Csak egy. Nem.
Ó, ember!
Ennyi sör elég mára, megyek HBO-t nézni a hotelszobába.
Várj!
Még egy italt, hogy megkérdezhessem.
Akkoriban, amikor volt egy öreg társad.
Volt pár érdekes mellékkeresetetek.
Miért hagytad abba?
Tök egyszerű.
Pár évvel ezelőtt bajba kerültem a Palmetto utcában.
Nyakig voltam a pácban,
és rájöttem, hogy ha rosszak a szándékaim, és a saját szakállamra dolgozom,
annak meglesznek a következményei.
De most?
Csak…
Maradjunk annyiban,
hogy megvilágosultam.
Vegyük Istent és az ördögöt! Léteznek, ugye?
Igaziak, mint te és én.
Ha rájössz,
még jobban aggódsz, nem kevésbé.
Mármint a lelked miatt?
Nem, haver. Annál is rosszabb.
Mert ha Isten olyan, mint te és én,
akkor ő is esendő.
Téved.
És ha Isten hibázhat, az mit árul el a világegyetemről?
Egyáltalán ki a főnök?
Mit számít bármi is ezután?
Ez nagyon mély.
De ha úgy érzed, már semmi sem számít,
talán csatlakoznál hozzám egy üzleti vállalkozásban.
Holisztikus kristályokat szállítok Los Angelesbe.
A háziasszonyok imádják, oké?
Azt mondom nekik, hogy azték cenotékből vannak,
de igazából csak kövek a tengerpartról.
A nővérem rosaritói birtokán szedem őket. Tiszta haszon.
Azt mondtad, már nem csinálsz illegális dolgokat.
Illegális? Ezek csak kavicsok.
Szóval legális?
Legális pénz. Minimális kockázat.
Csak kell valaki a túloldalon, aki ügyel, hogy minden simán menjen.
De nem én, öregem.
Nem segíthetek.
Megértem.
Nem gond. Rossz ötlet volt. Jó?
Örülök, hogy itt vagy.
Benito!
Jaj, ne már!
Ő itt Benito. A társam.
- Tudod, miért mosolyog mindig? - Miért?
Mert az övé a város legjobb tequilája.
A jobb holnapra!
Nem.
Luis, ébresztő!
Hol a telefonom? Segítség kell.
- Mi? Miért vagy meztelen? - Micsoda?
Mert meztelenül szoktam aludni. Ne törődj vele!
Benito. Meghalt!
Ha ez valami hülye vicc, esküszöm…
Uramisten! Igazad van.
Meghalt.
Aha.
Ezt jelentenünk kell.
Hé, várj csak!
Várj!
Lassabban!
Gondoljuk végig!
Mit akarsz végiggondolni?
Csak nem hiszed…
Luis, nem igazán emlékszem, mi történt tegnap este,
de nem öltem meg senkit.
Tudom, barátom.
Mert tudom, ki tette.
Azok a kristályok, amikről beszéltem?
Talán mégsem minimális a kockázat.
Ezért reméltem, hogy te leszel a társam.
Azok helyett, akikkel most dolgozom.
Oroszok.
Azt mondod, ők ölték meg Benitót?
Miért?
Mert az orosz maffia tagjai.
És tudták, hogy Benito a társam. Akkor támadhatták meg, mikor elment innen.
És utána?
Visszajött segítségért?
Hátramegy, összeesik és ennyi?
Miért ölnék meg Benitót?
Egy pillanat!
Mennyivel lógsz nekik?
Kétszázezer dollárral.
De megvan. Már fizetni akartam nekik.
Csak még egy nap kellett.
Volt egy lóverseny délután.
Esküszöm, tuti tipp volt.
Megdupláztam volna a pénzt.
Tényleg hinni akartam, hogy megváltoztál.
De ez az eddigi legfelelőtlenebb zűrös ügyed.
Ezt nem hiszem el!
Tudom, hogy elbaltáztam,
de nem hittem, hogy az orosz maffia így a nyomomba ered.
Messze vagyok tőlük. Rendőr vagyok.
Akkor nyilván nem tudod, hogyan működik az orosz maffia.
Nem.
De te igen, ugye?
Nem.
Kizárt, hogy ebbe belekeveredjek.
Az lesz a legjobb, ha feladod magad, és mindent elmondasz a tieidnek.
Ők megvédenek.
Megvédenek?
A kollégáim fele bűnözők fizetési listáján van.
Daniel, a családomat is célba veszik.
Mariát, a kis Oscart.
Hároméves.
Itt kell maradnom, hogy biztonságban legyenek.
Csak azt kérem, vidd el a pénzt, amivel tartozom.
Luis, egy fogolyért jöttem.
Pontosan. És úgy is lesz.
Menj érte! Mire visszajössz, előkészítem a pénzt.
Jó? Csak egy kis kitérő.
És amíg elintézed,
jelentem Benito halálát.
Kérlek, Daniel!
A családomért.
Mi van a dobozban?
Semmi. Hallgass!
Valami fontos, mi?
Talán nem legális?
Láttam a tag arcát, amikor átadta.
Hátradőlnél már?
- Dőlj hátra! Köszönöm. - Hé, oké. Semmi gond.
Csak mondom.
Verejtékezel, itt ez a doboz.
Tudom én, mi a korrupció, de semmi közöm hozzá.
- Mindenkinek megvannak a démonjai. - Szó sincs korrupcióról. Ellenkezőleg.
Segítek valakinek.
És nincs démonom.
Leszámítva, hogy pár éve az ördöggel dolgozom,
de ugye, arról nem én tehetek.
Értelek, haver.
Pár évig én is az ördöggel éltem. A kokainnal.
- Nem úgy értettem. - Előttem ne mentegetőzz!
Értelek. Nehéz.
Egy ideig rabul ejtett.
Beálltam az X-ek közé, szörnyű dolgokat műveltünk.
Nem voltam büszke rá, ezért megváltoztam.
Megváltoztál, mi?
Igen.
- És tudod, ki segített? - Ki?
Isten!
Megmentett, és nem próbálok prédikálni,
de ha ki akarsz szállni, keresd meg Istent!
Már megtaláltam.
Felrobbantott, mert lefeküdtem a feleségével,
úgyhogy nem igazán olyan, amilyennek hiszed.
Mindegy. Isten olyan, amilyennek akarod.
És azt mondom, Isten erőt ad nekem, hogy jobb legyek.
Tudom, hogy jobb lehetek.
A saját érdekemben.
Nézd, remélem, sikerrel jársz, tényleg.
De óvatosnak kell lenned.
Mert azt hiszed, mindent tudsz, de az élet néha meglep.
Naná, hogy lemerült!
Dan?
Espinoza!
Ryan?
Igen, én vagyok, Ryan, és Kevin a suliból.
Szia!
Évek óta nem jöttél improvizálni.
Épp egy előadásról jövünk az El Cerrito-i közösségi házból.
Sok jó fellépésről lemaradtál.
Aha.
Igen, mostanában elég elfoglalt voltam.
Aha.
Van egy kis…
Mi?
Micsoda?
- Jaj, haver! - Finoman!
Biztos szórófesték.
Megtámadott a Los X.
Hírhedt utcai banda.
Belémhajtottak, és összefújták a kocsit. Az arcom útban lehetett.
Kell segítség?
Aha.
Elvinnétek?
Igen. És?
Igen, ez alap improvizáció!
Ja, alap.
Hova akarsz menni?
Szállj be hátulra!
Rántsd meg a kilincset! Az öv se működik, ránts rajta egy nagyot!
Daniel!
Meglep, hogy itt látlak.
Bár nem vagy szép látvány.
Néha nehéz eldönteni, de most tényleg rosszul nézel ki.
Lucifer…
Kell egy szívesség.
Ha nem lenne olyan jó a whisky, kiköptem volna meglepetésemben.
Ugyan már! Végeztél?
Majdnem, de eszembe jutott, mikor utoljára elvesztettél egy szökevényt.
12 éves lány? Berezeltél a hullámvasúton?
Nem rezeltem be, Lucifer.
Ez nem olyan, oké?
Ezt a lányt a bandája szabadította ki.
Tudom, hol a rejtekhelyük. Egy mocibolt Van Nuysben.
Ott megtaláljuk.
„Mi”?
Mihez kellek én? Rendőrtiszt vagy.
Ha erősítés kell, ott az egész rendőrség.
Nem ilyen egyszerű.
A Los X nem csak a szökevényemet vitte el.
Valami mást is elloptak tőlem, amit vissza kell szereznem.
Ja, ha a rendőrség beavatkozik, elkobozzák a drogot.
Nem drog!
Egy barátom pénze.
Veszélyes embereknek tartozik vele.
Most egy banda kezében van. Nem is tudják, mi az,
és vissza kell szerezned, mielőtt rájönnek. Daniel!
Ilyen csak veled fordulhat elő.
Ember, esküszöm.
Néha úgy érzem, az egész univerzum ellenem van.
Egy pillanat!
Ugye, nem hiszed, hogy ez apád műve?
Egyáltalán nem.
Nem.
Apám…
Nem tudom pontosan, hol van,
de garantálom, hogy ennél sokkal fontosabb dolgokkal foglalkozik.
Jól van.
Tudsz segíteni?
Legyőzhetetlen vagy.
Bemész, eltángálod a bandát, én meg kihozom a dobozt.
Nem vagyok a verőlegényed, Daniel.
Nem verekszem, mint egy bérelhető gorilla.
Figyelj, nem sértegetni akarlak.
Jó? De itt életek forognak kockán.
Nélküled nem megy.
Na jó.
De az én módszereimmel csináljuk, nem vulgárisan.
Azt mondod, mocik?
Hagyjuk a pénzt beszélni! Meg engem.
MANNY BICIKLIBOLTJA LOS X
SZABAD BRINGÁZÁS, VAGY HALÁL LOS X
Szia, bandatagok!
Úgy tudom, kétkerekűeket árultok,
és szeretném megvenni a legdrágábbat.
Bringát akarsz venni tőlünk?
Azt hittem, motorkerékpárok.
Ez kínos.
Úgy tűnik, át kell gondolnom az egészet.
Ma már senki se motorozik.
Az a sok zaj?
Ráadásul azokon meg lehet halni.
Ez a menő.
Hát, nem először költenék
túl sok pénzt valamire, amit használni se tudok.
Olyan puccos a brit segged, hogy nem tanultál meg bringázni?
Hé, mija,
nem mindenkinek volt ott az apja, hogy megtanítsa.
Ne hozz sértő következtetéseket!
Nem ismered a múltját.
Nos, épp ez a történetem.
Pontosan.
Megértelek.
Az én öregem se volt mellettem.
Próbálok jobb döntéseket hozni, de nehéz.
Sosem volt példaképem.
Megértelek.
És titeket is, bratyók.
Ez tipikus.
Tulajdonképpen ezer évig nem láttam,
aztán felbukkan a semmiből,
és bejelenti, hogy öregszik, és visszavonul.
Ezzel most mit kezdjek?
Talán együtt szeretne lenni veled.
Amikor a papi nyugdíjba vonult a börtönőri állásából,
először kínos volt, de végül nagyon jól megismertük egymást.
Jobban, mint mikor a sitten őrzött.
Engem is börtönbe zárt az apám.
Különleges kín, ugye?
Az enyém feljelentett, hogy hitelkártyaszámokat lopok.
A szülinapomon.
Igen.
Az nem a tiéd.
Add ide!
A tiéd sem. Nem vagy a Los X tagja.
Igazából az enyém.
Vagyis a barátomé.
Mindegy. Nálam a pisztoly. Ide a dobozt!
Bilincseld meg magad!
A ketrecbe! Menj!
Hatalmas hibát követsz el, haver.
Nem, tesó.
Helyrehozok egyet.
Bocsi.
Jó kutyus.
Ne vetítsünk ki, inkább reflektáljunk!
A pszichológusoktól megtanultam, hogy gyengéden kell bánnunk magunkkal,
mielőtt másokkal gyengéden bánhatnánk.
Jó kutya.
Ez Chucho!
Biztos semmiség. Gyere!
Ez nem semmiség! Ez valami.
Trucha. Valami történik.
Várjunk még egy percet! Biztos minden rendben lesz.
Nem jó kutyus!
Rossz kutyus!
Hé, az a zsaru vitt börtönbe!
Igen. Sajnos velem van, és úgy tűnik, megkapta, amiért jött,
úgyhogy távozunk, köszönöm.
Jól összejöttünk.
Őszinte pillanat volt.
Kapcsolatot teremtettünk.
Úgyhogy barátok vagyunk, nem kell verekedni.
Ó, egek!
Dan, menj!
Ha ez tényleg vészhelyzet, elintézem őket.
Add a kocsikulcsot! Kell a kulcs.
A világon semmiért se hagynám, hogy vezesd a kocsimat.
Mit tegyek?
- Használd a fantáziádat! - Mi?
Egyedül akarsz kiállni ellenünk?
Sajnos igen.
Elvégre én vagyok a verőlegény.
A francba!
Micsoda?
VaDanber, ne már!
Sose nézz a dobozba!
Farkas?
Micsoda?
Feltöltöttem a telefonod.
Egy ilyen fontos embernek mindig elérhetőnek kell lennie.
És a kombuchán kívül más italt is tarthatnál itt.
Mit csinálsz, ha vendég jön?
Hazudtál nekem, Luis.
Nem pénzt küldtél velem az oroszoknak.
Ez üzenet volt.
Mire készülsz?
Az a fickó a barátod volt!
Benito nem a barátom volt.
Csak egy alkalmazott. Ő vezette a könyvelést, és elárult.
Hónapokig titokban az oroszoknak dolgozott.
Egy pillanat!
Az oroszok nem az uzsorásaid, hanem a vetélytársaid.
- Háborúban vagy velük, igaz? - Így van.
És nyerni fogok.
Ezt nem értem.
Miért kevertél bele ebbe? Bárki átadhatta volna a csomagot.
Kockáztassam a saját embereimet?
Ugyan, Daniel, az nem lenne okos.
Veled csináltatni az.
Ha az oroszok megölik a futárt, semmit sem veszítek.
Zsarugyilkosok.
De ha valahogy túléled,
pácban vagy, mert emberi maradványokat szállítottál bűnszervezeteknek.
Az enyém vagy.
Így is, úgy is nyerek.
Nem nyersz semmit, Luis.
Nem dolgozom neked.
Jobb, ha ezt meggondolod, mert még nem végeztünk.
Volt egy jó tervem, hogyan döntsem káoszba az oroszokat,
de te eltoltad, és elvesztetted a fejet.
Miről beszélsz? Ott van.
Már igen.
De ellopták tőled. Emlékszel?
Amikor meghallottam, elküldtem Vargast, hogy visszaszerezze,
erre összefut veled a bicikliboltban,
te meg letartóztatod.
A te embered volt?
Honnan tudhattam volna?
Semmi baj.
Bocsánatkérés elfogadva.
De van egy kis bibi.
Vargasnak el kellett volna intéznie az oroszok könyvelőjét is.
Szemet szemért, mivel ki kellett nyírnom az enyémet.
Micsoda?
És hála neked,
Vargas kiesett a képből.
Így neked kell megtenned.
Kizárt. Azt már nem.
Fel kell adnod magad, Luis.
Hát ilyen mélyre süllyedtél?
Mi történt veled?
Itt az a kérdés, mi történt veled?
A fájdalom a nyakadon.
Ayquina neurotoxin.
Csúnya cucc Kolumbiából.
Az egyik percben jól vagy, aztán bumm!
Tíz óra múlva holtan esel össze, mint Pablo Escobar.
Ugyan!
Ez nem igaz.
Fej volt a dobozban, Daniel.
Szerinted csak szájalok?
Tíz órád van a könyvelő megölésére.
És aztán megkapod…
Aztán megkapod ezt.
Az ellenszert.
Miért?
Miért csinálod ezt?
Mindig szerettem veled dolgozni, Dan.
A hűtőn hagytam a könyvelő címét.
Egy emlékeztetővel, hogy vegyél ásványvizet.
Szia, Ella!
- Min dolgozol? - Semmin.
Menő.
Figyelj…
Van ez az ügy,
és szerintem valaki csak megjátszotta a gyilkosságot.
És arra gondoltam, hogy csinálnád?
Mármint miből tudhatod, hogy nem történt gyilkosság?
Igen.
Nem, várj…
Be akarok férkőzni a bűnöző fejébe.
Meg akarom tudni, mi kell ahhoz, hogy valaki ilyet tegyen.
Ez fontos.
Az ügyhöz.
Jó. Belenézhetnék az aktába?
Elmondom, mi van.
Te vagy a legjobb törvényszéki nyomozó, akivel valaha dolgoztam.
Valószínűleg a legjobb a városban.
Szerintem, csak te tudod megoldani.
Rendben.
És most az igazat.
Elég volt a sóderből.
Tényleg tudom, hogyan kell gyilkosságot színlelni,
mert…
pont ezen dolgozom a regényemhez.
Csak nem…
Ez remek.
Az, ugye?
Egy törvényszéki nyomozóról szól, aki szellemekkel beszél.
De egy szinte megoldhatatlan rejtéllyel kellett szembesítenem,
mert ő maga is megoldhatatlan rejtély.
Nagyon vidám, de nagyon szomorú is.
Nyílt, de tele van titkokkal.
És a gyilkosság?
Igen.
Elég király dolgot találtam ki.
Szinte bombabiztos, de elég nehéz.
Pontosan kell elrendezni a tetthelyet.
Kilenc és fél óra alatt lehetséges?
Ez furamód konkrét, de lássuk!
Az körülbelül…
Két óra, és még egy…
Egy kettő, és…
Ella!
Igen, lehetséges, de a szabadban kell csinálni.
Vagyis különleges papucsot kell húznod a cipődre.
Várj egy kicsit!
Túl gyors vagy. Leírom. Mehet.
Üdv! Szvetlána, ugye?
Bejöhetek?
Nyet. Házkutatási parancs nélkül nincs rendőrség.
Nem vagyok zsaru.
Jó, az vagyok, de nem hivatalos ügyben.
Ez furán fog hangzani, de azért küldtek, hogy megöljem.
Jaj, ne! Nem fogom megtenni.
Nézze…
csalás az egész.
Színlelni fogjuk a halálát.
Különben miért kéne disznóvér?
Vagy hamburger?
Ez az agyhoz lesz.
Ó, persze, nagyon valósághű.
Igen. Nagyon profi.
Egy törvényszéki nyomozó barátom adott mindent.
Tudom, őrülten hangzik, de mindent elmagyarázok.
Nem kell, abszolút érthető.
Nézze, folyik a disznóvér.
Micsoda?
Hé, van rongya?
Ne!
Nem.
Oké.
Szevasz! Nem szívesen zavarlak, de segítségre van szükségem.
Az Arrowhead-tónál vagyok, 130 kilométerre Los Angelestől.
Zöldes tetejű faház, füstöl a kémény.
Nem tudom. Talán 100 méterre délre a tótól.
Igen, te…
Halló? Ott vagy?
Ott vagy?
Szia! Ez gyors volt.
Dan, a felderítést még egy kicsit gyakorolnod kell.
Rengeteg épületre illett a leírás.
Szia.
Mi történt?
Ez?
Hosszú történet. Rá se ránts!
Dan, a barátod vagyok.
És angyal is. Segíthetek.
Én…
Nézd, sajnálom.
Köszönöm a segítséget, de tudod, mit?
Majd megoldom.
Miért hívtál, ha nem kell segítség?
De kell.
Kell némi segítség.
Ellopták a kocsimat, itt ragadtam és…
Dan?
Nem vagyok Uber.
Tudom.
És nem hívtalak volna, ha lett volna más választásom.
De 160 kilométerre vagyok otthontól,
és mielőbb vissza kell mennem.
Kérlek!
Rendben.
Hogy csináljuk?
Felveszel, vagy rádmásszak?
Oké.
Csak szólok, lehet, hogy elájulok.
Vagy rókázom.
Vagy mindkettő.
Készen állok.
A UCLA kémiai tanszékének a vezetőjét keresem.
Egy „ayquina” nevű anyagról lenne kérdésem.
Mi újság, Dan?
Maze!
Mi az ördögöt keresel itt?
Luciferrel nem vagyunk beszélő viszonyban,
de hallottam, amint azt mondta, nagy zűrben vagy.
Gondoltam, ezt megnézem.
Jól vagy?
Jól nézek ki, Maze?
Ez életem legrosszabb napja.
Úgy érzem, begolyózok, és hat óra alatt három agyrázkódásom volt.
Az nem jó.
Na…
meséld el!
Nem.
Amenadiel is ezt kérte. Nem keverhetlek bele.
Amenadiel?
Isten fő üdvöskéje?
Ugyan, Dan!
Démon vagyok. Szerinted van olyan, amitől kímélned kell?
Megöltünk valakit együtt.
Nem öltük meg, csak elintéztük, hogy veszélyes emberek megtalálják.
Igen, bla-bla-bla. A lényeg,
hogy én vagyok.
Nincsenek titkok.
Legyen!
De ígérd meg, hogy nem nevetsz ki!
Ne már, Maze!
Nem hiszem el, hogy Amenadiel cipelt.
A karjában.
Mint egy kisbabát.
Mi van?
Legyen már egy kis humorérzéked!
Hat órám van, hogy rájöjjek, hogy éljem túl az éjszakát,
és hogy szabaduljak ki Luis markából.
Hát bocsásd meg, ha nem találom viccesnek.
Istenem, olyan hülye vagy!
Találkozz Luisszal,
szerezd meg az ellenszert, és játszd az oroszok kezére!
Nem először történne.
Ha nincs bizonyíték, hogy megöltem a könyvelőt, nem kapom meg az ellenszert.
Ez könnyű. Szerzek neked bizonyítékot.
Ugyan már, nem ölheted meg, Maze!
Legyen!
Kitalálok valamit.
Szólok az orosz ismerőseimnek.
Találkoztok, elmondod nekik az állást.
Aztán este találkozol Luisszal,
míg az oroszok készenlétben várnak.
Szerzek bizonyítékot.
Persze.
Könnyű.
Kövessük a démon most kiagyalt tervét,
és adjunk át a gyilkosoknak egy pszichopatát,
miután megmenti az életem!
Tökéletes lesz.
Csak ne cseszd el!
Azt mondom az oroszoknak, hogy a neved Joe Stone.
Miért Joe Stone?
Mert a Dan Espinoza túl zsarusan hangzik.
A Joe Stone nagypályás.
Ezekkel nagypályásan kell viselkedned.
Hé, Maze?
Köszönöm.
Bocsi a démonozásért.
Értékelem a segítséged.
Csak azért segítek, mert rólad van szó.
Szóval, ez a terv.
Elrejtőznek az erkélyen.
Ha elintéztem az ügyem Luisszal,
jönnek és elkapják.
Jól hangzik.
De nem tudjuk, ki az ördög maga, Mr. Joe Stone.
De Mazikeen azt mondja, okés, hát…
Dan?
Szia, Dan!
Dan?
Ki az a Dan?
Ön Joe Stone, nem?
Aha.
Uraim, csak…
egy pillanat.
Linda, mit keresel itt?
Minden kedden itt ebédelek. Jó a pirog.
Jól vagy? Kidülled a szemed.
Üss meg!
Tudom, furán hangzik, de…
- Ez titkos akció? - Igen.
Ne nevess!
Később elmagyarázom.
Rendben.
A szeretőm.
Sosem adom meg az igazi nevemet.
Érthető okokból.
Gyogyós.
Azért, amit velem tettél.
A szeretők olyanok, mint a KGB.
Mindenbe beleütik az orrukat, mindig kínoznak.
Tetszik nekem, Joe Stone.
Találkozunk a bárban.
Hogy nézek ki?
Ami azt illeti, elég jól.
Aha. Jól is érzem magam.
A Lux csak a tiétek. Hamarosan jönnek a vendégeid.
Minden a helyén.
Sikerülni fog, ugye?
Ó, Daniel!
Sosem hazudok, és ígérem, hogy a terv tökéletesen fog működni.
Nagyon köszönöm, hogy támogatsz odakint.
Nem leszek ott.
Micsoda?
Én meg az oroszok…
Hidd el, jobb, ha nem leszek ott.
De akkor nem lesz, aki fedezzen.
Maze egy időre elmegy. Mit tegyek, ha zűr lesz?
Most látom, ez az első bandavezér-találkozód,
hát higgy nekem,
nem lesz igazi erőszak.
A látszat a lényeg, ezért ragaszkodtam az öltönyhöz.
Ami a támogatást illeti, elég, ha valaki jól játssza a nagyágyút,
és szerintem megtaláltam a megfelelő embereket.
Menni fog.
Minden rendben.
Igen.
Szia, Dan!
Micsoda hely, mi?
Ryan, mit csináltok itt?
Lucifer mondta, hogy kellünk.
Mi? Mikor?
Miután elhoztunk, megálltunk egy italra.
Ismerkedés, tudod.
Azt mondta, összehoz pár fellépést, és lám,
bumm-saka-laka! Menő srác.
- Nem értitek, mi ez. - Nem.
Minden rendben. Mi vagyunk az erősítés.
Adjuk majd a nagyágyút.
Ó, igen, mindenki felkészült.
Nem.
Az bérelt.
Túl veszélyes.
Hé, VaDanber, megtesszük, vagy mi?
Igen.
És…
ez a bandám.
A saját bandáddal jössz?
Jó húzás. Lenyűgözött.
Aha.
Igen. Naná!
Lássunk hozzá, oké?
Hol van az ellenszer? Nincs sok időm.
Hol a bizonyítékom?
Már úton van.
Mindjárt itt lesz.
Hamarosan, remélem.
Kezdesz már izzadni?
Azzal kezdődik.
Mutass némi tiszteletet, ha Dan haverommal beszélsz!
Ne tégy próbára!
A börtön megváltoztatott.
Igen, Ryan, nyugi!
Jobb, ha pórázon tartod azt a kutyát,
különben azonnal távozom.
Akkor kihagynád a mókát.
Ó, Maze, mi a fene?
Egy feladatod volt.
Igen.
Tudom, hogy bizonyítékot kellett hoznom.
De azt meg lehet hamisítani.
Ne félj, nem ölöm meg.
Majd ő.
Úgy biztos lehet benne, hogy meghalt, és megkapod az ellenszert.
Maze, nem ebben egyeztünk meg.
Senki sem öli meg Szvetlánát.
Elárultál. Most nem kapod meg az ellenszert, VaDanber.
VaDanber?
Szóval végig hazudott nekünk, Joe Stone.
Jól van, mindenki nyugodjon meg!
Ez teljes őrület!
Fogalmam sincs, hogy történhetett.
Ennek semmi értelme. Egyik őrült dolog a másik után.
De helyre tudjuk hozni az egészet.
Most rögtön.
Nézzétek,
talán úgy tűnik, valami megtörténik anélkül, hogy befolyásolni tudnánk.
Mintha nem lenne rend, nem lenne értelme.
De ha a világ értelmetlen és véletlenszerű,
tegyük azt, amit a legjobbnak tartunk!
És senki sem hiheti, hogy az a legjobb, ha mind meghalunk itt.
Igaz?
Hát nincs igazam?
- Ez nagyon jó volt. - Elnézést, hogy közbeszólok.
Azt a zsarut keressük, meg a brit ürgét, aki szétverte a boltunkat.
Beszélnünk kell.
Ezt ismerem.
Bunyóztam vele a börtönudvaron.
Ryan, ne!
Ne!
Fogd a fiolát!
Igen. Megtaláltam!
Ne!
Ne, Maze!
Nem. Semmi bajod.
Jól van. Minden rendben lesz.
Joe Stone.
Semmi baj!
Semmi baj. Jól vagy.
Maze.
Ne!
Sajnálom. Ne!
Sajnálom, Maze. Sajnálom.
Daniel!
Mit tettél?
Nem tudom.
Csak segíteni akartam.
Hát…
Most már látod, hogy néha, ha helyesen akarsz cselekedni,
olyasvalakit lőnek meg, aki meg sem érdemli.
Micsoda?
Bocsi! Úristen!
Nem bírtam tovább.
Elzsibbadt a karom.
Látnod kellet volna, milyen képet vágtál.
Bravó!
Szép munka volt!
Ahogy ígértem, most kezdődik a buli.
A pia ingyen van, a kaja hátul.
Veregessétek vállon magatokat, ez…
Ezt bekeretezzük.
Legközelebb.
Sajnálom, haver.
Lucifer megkeresett.
Sok pénzt ajánlott, nem utasíthattam el.
Azért jó buli volt, nem?
Az bizony!
Aha.
Joe Stone!
A nap legendás hőse!
Ez a legőrültebb dolog, amiben valaha részt vettem.
Kérlek, gyere el az esküvőmre!
- Ki nem hagynám. - Ja!
Srácok, itt van Dan!
Hogy tetszik a meglepi?
- Elég jó. - Jól átvertünk.
Egész jó volt.
El se hiszem, hogy színjáték az egész.
Mindenki benne volt?
Nos, nem mindenki.
Csak aki itt van.
Hívd fel Amenadielt!
És Lindát.
És Ellát.
És tutira Chloét.
Mondd, hogy jól vagy!
Szerintem aggasztotta őket a viselkedésed.
Azt hittem, meghaltál, Maze.
Azt hiszed, golyó elé vetném magam érted?
Hát…
Nem mellbedobással.
Számtalan órányi alapos tervezés,
tucatnyi behajtott tartozás,
sok húsvéti tojás a korábbi kalandjainkból. Mindet megtaláltad?
Elköltöttem 5 004 157 dollárt.
De megérte.
Ez.
Minden. A kutya, a kocsironcs…
Ma meztelenül ébredtem egy hulla mellett.
Daniel Espinoza, meztelenül és félve.
Csirió!
Nem értem, hogy csináltad.
Még te sem irányíthatsz mindent.
Az volt a legnehezebb, hogy a nyomozó ne kerüljön a képbe,
ezért kellett a sok zűr, amit titkolni akarnál előtte.
Ő átlátott volna a szitán,
mert… nyomozó.
Én is az vagyok.
Utána már keveset kellett irányítani.
Nagyon kiszámítható vagy, Daniel.
Nem.
Nem. Előre tudnod kellett
minden egyes döntésemet.
Ez hogy lehet?
Nos, tudtam, hogy sosem adod fel.
Tudtam, hogy a bamba optimizmusod tovább hajt előre.
Rájöttem, hogy ha lehetőséget kapsz rá,
mindig próbálsz helyesen cselekedni.
Köszönöm, Lucifer!
Őrület, de szükségem volt erre.
Régóta fura lelkiállapotban voltam.
És azt hiszem, már vége.
Nem tudom megmagyarázni.
De tényleg segítettél.
Nem ezért csináltam.
Akkor miért?
Mert meglőttél, baszki.
A feliratot fordította: Sóki Tibor